Man vas ná tref-en-trap | Maroela Media
Die taxibestuurder word in hegtenis geneem. Foto: ANA
'n Man is Donderdag in die vroeë oggendure in hegtenis geneem in verband met die dood van 'n verkeersbeampte wat vroeër die week in 'n gru-botsing in Kaapstad dood is.
Volgens die Stad Kaapstad het lede van die stad se metropolisie en spesiale ondersoekeenheid omstreeks 01:00 die verdagte in Mfuleni vasgetrek. Hy word tans by die Nyanga-polisiestasie aangehou.
Die man, wat glo Dinsdag van die ongelukstoneel af gevlug het, het nog dieselfde klere aangehad as die dag van die ongeluk.
Mogamat Faried Galant (35) is dood toe die bestuurder van 'n taxi op Jakes Gerwel-rylaan beheer oor die voertuig verloor het en oor die middelman van die pad in aankomende verkeer ingery het. JP Smith, burgemeesterskomiteelid vir veiligheid in die Stad Kaapstad, het gesê dat die taxi reg van voor teen Galant se voertuig gebots het. Galant is op slag dood.
Vier ander voertuie was toe ook in 'n daaropvolgende botsing betrokke. Die stad het daarna 'n R50 000 beloning aangebied vir enige inligting wat tot die taxibestuurder se inhegtenisneming kon lei.
Galant is Dinsdagmiddag begrawe in ooreenstemming met Moslem-gebruike. Hy laat sy vrou en drie kinders agter.
Maties-student glo verkrag
Die taxidrywer em die oorlededene is albei nie wit nie em kyk hor vinnig word die taxidrywer gevang. Sal seker ook swaar gestraf word. Was sy victim wit, is by nooit gevang nie, of die straf is lig.
Morne · 3 jaar gelede
Jammer Jaco maar ek stem nie saam nie…dis nie nodig om altyd alles n rasse ding te maak nie. Ek is seker hy sou inelkgeval gevang word want dit is Kaapstad.
Lou · 3 jaar gelede
Ek stem saam met jou Morne. Dankie.
Self vanoggend met taxi van reg voor in my baan moes plan maak. Op spoed want hy sal en wil oor die soliede wit lyn in verkeer op beur, want dis sy wil.
Kan dit nie oral aangebied word dat so 'n persoon (daar is baie ooggetuies van dié soort optrede) 'n stewige bedrag betaal kan word vir 'n oproep metro toe om die "mens" van die pad te kom verwyder nie?? Metro kry dan 'n klein bonus vir spoedige optrede. Laksheid sal nie werk nie. O ja, die taxis doen dit daagliks in Rubensteinrylaan. Dis 'n speelveld vir hul, want daar is geen geregsdienaar om hul in die bek te ruk nie.